b'\n_START_ARTICLE_\nPirmasis lai\xc5\xa1kas Timotiejui\n_START_PARAGRAPH_\nPirmasis lai\xc5\xa1kas Timotiejui \xe2\x80\x93 vienas i\xc5\xa1 trylikos, manoma, apa\xc5\xa1talo Pauliaus para\xc5\xa1yt\xc5\xb3 lai\xc5\xa1k\xc5\xb3._NEWLINE_Timotiejui, kuriam \xc5\xa1is lai\xc5\xa1kas adresuotas, buvo patik\xc4\x97ta vadovauti Efezo ba\xc5\xbeny\xc4\x8diai. \xc5\xa0iame lai\xc5\xa1ke Paulius skatina Timotiej\xc5\xb3 toliau tarnauti J\xc4\x97zui Kristui. Pirmajame lai\xc5\xa1ke Timotiejui glaustai ir konkre\xc4\x8diai nurodoma, kokios savyb\xc4\x97s reikalingos krik\xc5\xa1\xc4\x8dioni\xc5\xb3 dvasininkui, kaip geriausia ba\xc5\xbeny\xc4\x8diose vadovauti skirtingoms \xc5\xbemoni\xc5\xb3 grup\xc4\x97ms. Taip pat parodoma, kaip geriausia atremti klaidingus mokymus \xe2\x80\x93 r\xc5\xabpestingai ir nuodugniai mokant krik\xc5\xa1\xc4\x8dioni\xc5\xa1ko tik\xc4\x97jimo.\n_START_SECTION_\nTurinys\n_START_PARAGRAPH_\nLai\xc5\xa1kas pradedamas pasveikinimu, ra\xc5\xa1oma apie klaidingus mokymus, liturginius nuostatus, apie tai, kaip atremti klaidingus mokymus. Taip pat kalbama apie tarnavim\xc4\x85 \xc4\xafvairiems \xc5\xbemon\xc4\x97ms, tikr\xc4\x85j\xc4\xaf turt\xc4\x85. Lai\xc5\xa1kas baigiamas Pauliaus pamokymais.\n_START_SECTION_\nPara\xc5\xa1ymo laikas\n_START_PARAGRAPH_\nTiek abu lai\xc5\xa1kai Timotiejui, tiek lai\xc5\xa1kas Titui, vadinami pastoraciniais lai\xc5\xa1kais. J\xc5\xb3 stilius ir tematika pana\xc5\xa1\xc5\xabs. I\xc5\xa1 \xc5\xa1i\xc5\xb3 lai\xc5\xa1k\xc5\xb3 galima suprasti, kad Paulius buvo paleistas i\xc5\xa1 nam\xc5\xb3 are\xc5\xa1o Romoje (Apa\xc5\xa1tal\xc5\xb3 darbuose tai neminima), atliko dar vien\xc4\x85 misij\xc5\xb3 kelion\xc4\x99. D\xc4\x97l \xc5\xa1ios prie\xc5\xbeasties yra manan\xc4\x8di\xc5\xb3, kad \xc5\xa1iuos lai\xc5\xa1kus para\xc5\xa1\xc4\x97 ne Paulius, kad jie buvo para\xc5\xa1yti v\xc4\x97liau, remiantis kai kuriais Pauliaus u\xc5\xbera\xc5\xa1ais.'